Surse: Avansările în gradul de ofițer ale jandarmilor, verificate de procurorii DNA.
Perchezițiile au loc la sediul Inspectoratului General al Jandarmeriei, dar și la mai multe structuri județene. Sunt vizate concursurile pentru avansarea în grad de ofițer pe care le dau unii jandarmi. Jandarmeria Română a transmis un comunicat în care confirmă verificările DNA.
Procurorii Direcției Naționale Anticorupție (DNA) fac percheziții la inspectoratele județene de jandarmi din țară, fiind vizate concursurile pe care le dau unii jandarmi pentru avansarea în grad de ofițer.Surse judiciare au declarat, marți, pentru Aleph News, că au loc percheziții la Jandarmeria Română.Verificările sunt făcute de procurorii DNA și au legătură cu organizarea concursurilor pentru avansarea la gradele de ofițer.Perchezițiile se desfășoară la mai multe structuri din teritoriu, la inspectorate județene.Jandarmeria Română a transmis un comunicat în care confirmă verificările DNA: "Confirmăm efectuarea unor acte procedurale, sub coordonarea procurorului de caz, la mai multe sedii ale unităților de Jandarmerie. Instituția noastră este prima interesată în clarificarea tuturor suspiciunilor legate de organizarea unui concurs de trecere în corpul ofițerilor și va pune la dispoziția organelor abilitate toate datele și documentele solicitate".